Laki tasavallan presidentin armahdusoikeuden käyttämisestä
Suomen asetuskokoelma 392/1943.

L a k i

tasavallan presidentin armahdusoikeuden käyttämisestä.

Annettu Helsingissä 7 päivänä toukokuuta 1943.

___

    Eduskunnan päätöksen mukaisesti, joka on tehty valtiopäiväjärjestyksen 67 §:ssä määrätyllä tavalla, säädetään:

Poiketen hallitusmuodon 29 §:n säännöksestä tasavallan presidentti voi yksityisissä tapauksissa, korkeimmalta oikeudelta lausuntoa pyytämättä, armoa antamalla kumota rangaistuksen tahi lieventää sitä. Muutoin on noudatettavana, mitä sanotussa pykälässä armahtamisesta on säädetty.

__

Tämä laki on voimassa vuoden 1944 loppuun.

Helsingissä 7 päivänä toukokuuta 1943.

Tasavallan Presidentti

RISTO RYTI.

Oikeusministeri Oskari Lehtonen.

Katso myös
Hallituksen esitys Eduskunnalle laiksi tasavallan presidentin armahdusoikeuden käyttämisestä
Lain voimassaoloajan pidennys: Laki tasavallan presidentin armahdusoikeuden käyttämisestä annetun lain voimassaoloajan pitentämisestä

Rikokset ja rangaistukset
Tasavallan presidentti